DATUM:			26 OKTOBER 2010
In die saak tussen:
DIE EKSEKUTEUR VAN DIE BOEDEL VAN 

en

DIE NASIONALE KOMMISSARIS, 

DIE PROVINSIALE KOMMISSARIS V

DIE PROVINSIALE KOMMISSARIS VAN 

DIE MEESTER VAN DIE 

UITSPRAAK

Dit is duidelik uit die applikant se stukke dat die bloedtoetse op die oorledene uitgevoer is deur die Forensiese Laboratorium van die Suid-Afrikaanse Polisiedienste. Hierdie laboratorium, op die stukke voor my, is in Kaapstad gesetel. Ek meen die feit dat die minister oorhoofs in beheer is van die polisiedienste en die feit dat die forensiese laboratorium wat die bloedtoetse uitgevoer het, in Kaapstad gesetel is, voldoende is om hierdie Hof jurisdiksie te gee om met die aangeleentheid te handel.
Dit is duidelik uit die stukke dat die applikant verskeie male gepoog het om die uitslae van die bloedtoets te bekom en hoewel die plaaslike polisie by monde van inspekteur Khuliso baie behulpsaam was, is dit duidelik dat die Suid-Afrikaanse Polisiedienste hulle voete gesleep het met die voldoening aan die versoek van die applikant. Die applikant was dus, na my mening, geregtig om die aansoek te bring en dit blyk ook dat die aansoek uiteindelik die gewenste uitwerking gehad het, want kort na betekening daarvan, is die uitslae aan die applikant oorhandig.